b'\n_START_ARTICLE_\nWendy van Dijk\n_START_SECTION_\nBiografi\n_START_PARAGRAPH_\nVan Dijk blev f\xc3\xb8dt i 1971 i Weesp\xc2\xa0som datter af en erhvervsdrivende._NEWLINE_I en alder af tolv \xc3\xa5r gjorde hun sin fjernsyndebut i AVRO-programmet\xc2\xa0Zoethout. Hun\xc2\xa0besluttede dog at forf\xc3\xb8lge en danskarriere og blev uddannet p\xc3\xa5 en danseskole af en af de nederlandsk mest kendte dansel\xc3\xa6rere\xc2\xa0Barry Stevens. Efterf\xc3\xb8lgende dansede hun i et show af sangeren\xc2\xa0Lee Towers og herefter i tre \xc3\xa5r med Andr\xc3\xa9 van Duin Revyen. Kort tid efter blev hun ansat som danser for Haddaway, der har rejst over hele verden._NEWLINE_I midten af halvfemserne vendte Van Dijk tilbage til fjernsynet, i f\xc3\xb8rste omgang som assistent, senere som v\xc3\xa6rt i diverse programmer for SBS Broadcasting som Hart in Aktie, Shownieuws og Domino Day.\n_START_SECTION_\nUshi\n_START_PARAGRAPH_\nEn af Van Dijks mest succesfulde programmer var Ushi en Van Dijk, hvor hun i rollen af\xc2\xa0Ushi Hirosaki\xc2\xa0-\xc2\xa0en naiv japansk journalist - interviewede kendte personer hvorefter hun senere igen - som sig selv - afsl\xc3\xb8rede overfor at have narret dem. Af programmet blev der lavet en del efterf\xc3\xb8lger i en kombination af Ushi og andre typer, s\xc3\xa5som Dushi og familien Leenders. Disse typer er ikke uden kontroverser, og opfattes af nogle som racistisk.\n_START_SECTION_\nRTL\n_START_PARAGRAPH_\nI 2006 skiftede\xc2\xa0Van Dijk til RTL,\xc2\xa0hvor hun debuterede som kandidat i Dancing on Ice. Fra s\xc3\xa6sonen 2006/2007 blev hun v\xc3\xa6rt for\xc2\xa0X Faktor\xc2\xa0og et \xc3\xa5r senere blev hun medv\xc3\xa6rt af Idols. Fra oktober 2007 pr\xc3\xa6senterede Van Dijk Wendy: heel Holland helpt p\xc3\xa5 RTL 4. Her fik 400 mennesker hver \xe2\x82\xac 1000 euro for at besk\xc3\xa6ftige sig med at hj\xc3\xa6lpe andre mennesker. Samme \xc3\xa5r pr\xc3\xa6senterede Van Dijk sammen med Irene Moors\xc2\xa0Doe een wens,\xc2\xa0i samarbejde med Make-A-Wish Foundation. Siden 2008\xc2\xa0pr\xc3\xa6senterer hun sammen med Martijn Krabb\xc3\xa9, s\xc3\xb8nnen af Jeroen Krabb\xc3\xa9, X Factor.\xc2\xa0Siden 2012 pr\xc3\xa6senterer hun ogs\xc3\xa5 The Voice Kids._NEWLINE_Fra 2009 til 2012 blev der lavet nye afsnit af tv-serien\xc2\xa0Ushi og van Dijk, med typer som metreolog\xc2\xa0Lucretia Martina\xc2\xa0i "Ushi & Dushi" og som den skrappe Amsterdamske Loes i "Ushi & Loesie" samt "Ushi & The Family" p\xc3\xa5 RTL 4._NEWLINE_Siden 2011 har Van Dijk en fast rolle som Fenna i dramaserien Moordvrouw.\xc2\xa0_NEWLINE_Van Dijk pr\xc3\xa6senterer siden\xc2\xa02015, sammen med Johnny de Mol, talent showet\xc2\xa0Superkids og pr\xc3\xa6senterer hun den nederlandske version af programmet Diagnose S\xc3\xb8ges. I efter\xc3\xa5ret 2016 pr\xc3\xa6senterede Van Dijk, et engangsprogram\xc2\xa0Holland-Belgien. I for\xc3\xa5ret 2017 havde hun et ny program,\xc2\xa0Janzen & van Dijk\xc2\xa0som hun pr\xc3\xa6senterer sammen med Chantal Janzen.\n_START_SECTION_\nAndre medier\n_START_PARAGRAPH_\nVan Dijk har spillet roller i film som Science Fiction (2003), In Oranje (2004) og i 2007 havde hun en af de hovedroller i Alles is Liefde._NEWLINE_Siden 2015 har Van Dijk et eget glamourblad, Wendy Magazine. Det blev i fagkredsen i f\xc3\xb8rste omgang ikke meget godt modtaget, selv om oms\xc3\xa6tningen var godt. Ved Udgangen af 2015, begyndelsen af 2016, var der nogle organisatoriske \xc3\xa6ndringer og nye medarbejdere blev ansat, herunder sexolog\xc2\xa0Goedele Liekens og biolog Freek Vonk.\n_START_SECTION_\nAnerkendelse\n_START_PARAGRAPH_\nI 2000, 2003, 2004 og 2005, fik Van Dijk den prestigefyldte\xc2\xa0Zilveren Televizier-Ster\xc2\xa0som bedste tv-kvinde og i 2003 modtog hun ogs\xc3\xa5 Gouden Televizier-Ring for programmet Hart in Aktie. I 2006, blev hun udelukket fra deltagelse, eftersom en studiev\xc3\xa6rt i henhold til reglerne kun kan vinde h\xc3\xb8jst tre efterf\xc3\xb8lgende \xc3\xa5r. I 2007 blev hun igen nomineret, men vandt den ikke. I 2012 vandt hun igen en Gouden Televizier-Ring, denne gang med programmet The voice of Holland. Hun blev desuden nomineret til en\xc2\xa0Zilveren Televizier-Ster i 2002, 2007, 2011, 2012 og 2013, men at vand den ikke.\n_START_SECTION_\nPrivat\n_START_PARAGRAPH_\nVan Dijk har en s\xc3\xb8n fra et tidligere forhold med Volumia!-sangeren Xander de Buisonj\xc3\xa9 og en datter fra sit nuv\xc3\xa6rende forhold med programdirekt\xc3\xb8r Erland Galjaard, med hvem hun giftede sig i september 2014.'